Farahnaz Bahrami

Farahnaz Bahrami (født 21. mars 1962 i Mashad, Iran) er en norsk politiker, og Arbeiderpartiets første vararepresentant til Stortinget for Hedmark. Fra 1. oktober 2025 er hun fast møtende vararepresentant for statsråd Nils Kristen Sandtrøen.

Hun ble valgt inn i kommunestyret i Hamar i 2007. Hun sto på 14.-plass på lista, men ble kumulert inn. Bahrami er politisk flyktning. Hun flyktet fra Iran i 1990, og bosatte seg i Våler i Hedmark. I 1997 ble hun norsk statsborger.

I 2009 møtte hun i Stortinget som andre vararepresentant i én måned mens Anette Trettebergstuen var med Norges delegasjon til FN. Hun var den første politiske flyktningen som hadde plass på Stortinget. Hun var også den første ikke-vestlige innvandreren fra et annet land enn Pakistan på Stortinget.

I 2011 var hun med i Arbeiderpartiets integreringsutvalg og gikk inn for forbud mot ekteskap mellom søskenbarn. Samtidig fortalte hun at hun var gift med sin egen fetter.Frank Brandsås (16. februar 2011): Er selv gift med søskenbarnet . Hamar Arbeiderblad.

 Stortingskomiteer 
 2025–2029: Medlem av Helse- og omsorgskomiteen

 Referanser 

 Eksterne lenker 


Kategori:Lokalpolitikere i Hamar
Kategori:Ap-politikere i Hedmark
Kategori:Vararepresentanter til Stortinget
Kategori:Nordmenn av iransk opphav